EUROPA-KOMMISSIONEN Bruxelles, den 14.9.2016 COM(2016) 578 final RAPPORT FRA KOMMISSIONEN TIL EUROPA-PARLAMENTET OG RÅDET 9. FINANSBERETNING FRA KOMMISSIONEN TIL EUROPA-PARLAMENTET OG RÅDET om DEN EUROPÆISKE GARANTIFOND FOR LANDBRUGET



REGNSKABSÅRET 2015 {SWD(2016) 293 final}



INDHOLDSFORTEGNELSE 1.BUDGETPROCEDURE 2.LIKVIDITET OG FORVALTNING AF BEVILLINGERNE 3.GENNEMFØRELSE AF EGFL-BUDGETTET FOR 2015 4.BEMÆRKNINGER ANGÅENDE GENNEMFØRELSEN AF EGFL-BUDGETTET FOR 2015 5.GENNEMFØRELSE AF FORMÅLSBESTEMTE INDTÆGTER 6.FORDELING EFTER UDGIFTSTYPE Bilag 1 Bilag 2 Bilag 3 Bilag 4-I Bilag 4-II Bilag 5 Bilag 6 Budgetprocedure for EGFL-bevillinger 2015 EGFL-budgettets andel af EU's budget for regnskabsårene 2009-2015 Analyse af EGFL-budgetgennemførelsen – Regnskabsåret 2015 Analyse af EGFL-budgetgennemførelsen – Regnskabsåret 2015. Formålsbestemte indtægter. C4 Analyse af EGFL-budgetgennemførelsen – Regnskabsåret 2015. Formålsbestemte indtægter. C5 EGFL-budgetgennemførelse pr. artikel og pr. medlemsstat – Regnskabsåret 2015 Udviklingen i EGFL-udgiftsfordelingen for regnskabsårene 2009-2015 Bemærkning: Denne beretning ledsages af Kommissionens arbejdsdokument. Arbejdsdokumentets fulde tekst (på engelsk) og tabellerne i bilaget (på engelsk) findes også på GD AGRI's websted (http://ec.europa.eu/agriculture/cap-funding/financial-reports/eagf/index_en.htm).

1.BUDGETPROCEDURE 1.1.Oprindeligt budgetforslag for 2015 og ændringsskrivelse nr. 1/2015 Det oprindelige budgetforslag for 2015 blev vedtaget af Kommissionen og forelagt budgetmyndigheden den 24. juni 2014. De foreslåede forpligtelsesbevillinger for Den Europæiske Garantifond for Landbruget (EGFL), som finansieres under udgiftsområde 2 i den flerårige finansielle ramme for 2014-2020, beløb sig til 43 903,8 mio. EUR. Rådet vedtog sin holdning til det oprindelige budgetforslag for 2015 den 2. september 2014, hvorved forpligtelsesbevillingerne for EGFL blev reduceret med 48,5 mio. EUR. Europa-Parlamentet vedtog sin holdning den 22. oktober 2014, hvorved forpligtelsesbevillingerne for EGFL blev forøget med 41 mio. EUR. Kommissionen vedtog den 15. oktober 2014 ændringsskrivelse (ÆS) nr. 1 til budgetforslaget for 2015 og reducerede derved de nødvendige forpligtelsesbevillinger for EGFL med 448 mio. EUR i forhold til det oprindelige budgetforslag. 1.2.Vedtagelse af budgettet for 2015 Kommissionen fremlagde et nyt forslag til budget for 2015 den 27. november 2014 og anmodede i dette om forpligtelsesbevillinger til EGFL på 43 455,8 mio. EUR. Efter at det nye budgetforslag for 2015 var lagt frem, afholdtes der intensive trepartsmøder mellem de tre parter (Kommissionen, Rådet og Europa-Parlamentet) den 8. december 2014. Rådet tilsluttede sig kompromispakken den 12. december 2014. Endelig godkendte Europa-Parlamentet den 17. december 2014 budgettet for regnskabsåret 2015. De samlede forpligtelsesbevillinger på EGFL-budgettet beløb sig til 43 455,8 mio. EUR og dets betalingsbevillinger beløb sig til 43 447,6 mio. EUR. Forskellen mellem forpligtelses- og betalingsbevillingerne beror på, at der anvendes differentierede bevillinger for visse foranstaltninger, som gennemføres direkte af Kommissionen. Disse foranstaltninger vedrører hovedsageligt fremme af landbrugsprodukter, politisk strategi og koordineringsforanstaltninger i landbruget. Specifikt var der af de vedtagne EGFL-forpligtelsesbevillinger for politikområde 05 på i alt 43 455,8 mio. EUR afsat 2 400,7 mio. EUR til markedsforanstaltninger under kapitel 05 02, mens der var afsat 40 908,6 mio. EUR til direkte støtte under kapitel 05 03. Der var afsat 87,3 mio. EUR til revision af landbrugsudgifter under kapitel 05 07 og 50,9 mio. EUR til politisk strategi og koordineringsforanstaltninger under kapitel 05 08. Nærmere oplysninger herom kan ses i bilag 1.

Efterfølgende blev EGFL's bevillinger til artikel 05 08 06 (oplysning af offentligheden om den fælles landbrugspolitik) og 05 08 09 (EGFL – operationel teknisk bistand) i løbet af regnskabsåret 2015 reduceret med henholdsvis 0,1 mio. EUR og 0,8 mio. EUR gennem ændringsbudget 7. 1.3.Formålsbestemte indtægter til EGFL Ifølge artikel 43 i Rådets forordning (EF) nr. 1306/2013 om finansiering af den fælles landbrugspolitik betragtes indtægter, der hidrører fra finansielle korrektioner under regnskabsafslutningsproceduren, fra uregelmæssigheder og fra mælkeafgiften, som formålsbestemte indtægter, der skal anvendes til finansiering af EGFL's udgifter. Ifølge disse regler kan formålsbestemte indtægter anvendes til dækning af finansieringen af EGFL's udgifter. I tilfælde af at en del af disse indtægter ikke anvendes, fremføres den automatisk til det følgende regnskabsår. Ved opstillingen af budgettet for 2015 blev der foretaget et skøn over indtægterne for både det beløb, der kunne forventes opkrævet i løbet af regnskabsåret 2015, og for det beløb, der kunne forventes fremført fra regnskabsåret 2014 til regnskabsåret 2015. Dette skøn androg 1 768,6 mio. EUR og blev taget i betragtning, da budgetmyndigheden vedtog budgettet for 2015. Nærmere bestemt gælder: –Indtægterne fra korrektioner i forbindelse med efterprøvende regnskabsafslutning og fra uregelmæssigheder blev anslået til henholdsvis 868,6 mio. EUR og 165 mio. EUR, og indtægterne fra mælkeafgiften blev anslået til 405 mio. EUR. De samlede formålsbestemte indtægter, der forventedes opkrævet i løbet af regnskabsåret 2015, blev således anslået til 1 438,6 mio. EUR. –De formålsbestemte indtægter, der forventedes fremført fra regnskabsåret 2014 til 2015, blev anslået til 330 mio. EUR. I budgettet for 2015 blev disse oprindeligt anslåede indtægter på 1 768,6 mio. EUR tildelt seks ordninger: –362,4 mio. EUR til producentorganisationernes driftsfonde i sektoren for frugt og grøntsager, herunder de ekstraordinære støtteforanstaltninger til medlemmerne af disse organisationer –106,9 mio. EUR til ekstraordinære støtteforanstaltninger til ikke-medlemmer af producentorganisationer under andre foranstaltninger i sektoren for frugt og grøntsager –0,9 mio. EUR til oplagringsforanstaltninger for skummetmælkspulver i sektoren for mælk og mejeriprodukter –2,9 mio. EUR til oplagringsforanstaltninger for smør og fløde i sektoren for mælk og mejeriprodukter –50,5 mio. EUR til ekstraordinære støtteforanstaltninger til mælkeproducenter og til privat oplagring af visse oste under andre foranstaltninger i sektoren for mælk og mejeriprodukter –1 245 mio. EUR til enkeltbetalingsordningen (direkte støtte). For førnævnte ordninger svarer summen af budgetmyndighedens vedtagne bevillinger og ovennævnte formålsbestemte indtægter til et samlet skøn over disponible bevillinger på: –903,9 mio. EUR til producentorganisationernes driftsfonde i sektoren for frugt og grøntsager, herunder de ekstraordinære støtteforanstaltninger til medlemmerne af disse organisationer –107,6 mio. EUR til ekstraordinære støtteforanstaltninger til ikke-medlemmer af producentorganisationer under andre foranstaltninger i sektoren for frugt og grøntsager –50,6 mio. EUR til ekstraordinære støtteforanstaltninger til mælkeproducenter og til privat oplagring af visse oste under andre foranstaltninger i sektoren for mælk og mejeriprodukter –29 587 mio. EUR til enkeltbetalingsordningen (direkte støtte). Det bør bemærkes, at budgetmyndigheden ikke vedtog bevillinger til støtteforanstaltningerne til skummetmælkspulver og til smør og fløde i sektoren for mælk og mejeriprodukter. 1.4.EGFL-budgettets andel af EU's samlede budget

Det endelige EGFL-budgets andel (forpligtelsesbevillinger) af det samlede EU-budget for hvert år i perioden 2009-2015 fremgår af bilag 2. 2.LIKVIDITET OG FORVALTNING AF BEVILLINGERNE 2.1.Forvaltning af bevillinger 2.1.1.Disponible bevillinger for regnskabsåret 2015 I EUR Budgettets udgiftsside (1) Forpligtelses-bevillinger Betalingsbevillinger Budgettets indtægtsside (formålsbestemte indtægter) (2) Overslag 1. Oprindelige bevillinger til EGFL, heraf 43 455 780 762 43 447 624 585 1. Regnskabsafslutningsafgørelser 868 600 000 1a. Bevillinger til delt forvaltning 43 388 597 789 43 388 597 789 2. Uregelmæssigheder 165 000 000 1b. Bevillinger til direkte forvaltning 67 182 973 59 026 796 3. Tillægsafgift for mælkeproducenter 405 000 000 2. Ændringsbudget -900 000 -900 000 Samlet overslag over formålsbestemte indtægter 1 438 600 000 3. Årets overførsler til/fra EGFL -107 268 4. Endelige bevillinger til EGFL, heraf 43 454 880 762 43 446 617 317 4a. Bevillinger til delt forvaltning 43 388 791 789 43 388 791 789 4b. Bevillinger til direkte forvaltning 66 088 973 57 825 528 (1) Bevillinger opført på 2015-budgettet efter fradrag af de forventede formålsbestemte indtægter for 2015 og de indtægter, der fremføres fra 2014 til 2015 i henhold til artikel 14 i forordning (EU, EURATOM) nr. 966/2012. (2) Formålsbestemte indtægter: Formålsbestemte indtægter, der skal opkræves. Der er ikke opført noget indtægtsbeløb på indtægtsposten (p.m.) , men overslaget er anført i budgetanmærkningerne. 2.1.2.Budgetgennemførelse af disponible bevillinger i regnskabsåret 2015 I EUR Gennemførelse af forpligtelsesbevillinger Gennemførelse af betalingsbevillinger Delt forvaltning (1) 44 883 460 321,82 44 883 460 321,82 Udgifter under direkte forvaltning 64 654 779,75 56 154 302,09 I alt 44 948 115 101,57 44 939 614 623,91 (1) Forpligtede beløb. Forpligtelser og betalinger minus formålsbestemte indtægter på 1 631 635 502,23 EUR (se punkt 5 og bilag 4-I) vedrørende delt forvaltning: 43 251 824 819,59 EUR. For regnskabsåret 2015 beløb de reelt udnyttede forpligtelsesbevillinger sig til 44 948 115 101,57 EUR, mens de reelt udnyttede betalingsbevillinger beløb sig til 44 939 614 623,91 EUR. 2.1.3.Budgetgennemførelse for vedtagne bevillinger – Udgifter under direkte forvaltning foretaget af Kommissionen I EUR Udgifter under direkte forvaltning Forpligtelsesbevillinger Frigørelser Betalingsbevillinger Fremførsler 2016 (2) Bevillinger (C1) (1) 66 088 973,00 - 57 825 528,22 - Gennemførelse (C1) 64 654 779,75 - 41 675 092,27 13 821 274,51 Bortfaldne bevillinger 1 434 193,25 - 2 329 161,44 - (1) C1 betegner de vedtagne bevillinger i budgettet. Dette beløb omfatter overførsler til "delt forvaltning" på i alt 194 000,00 EUR for forpligtelses- og betalingsbevillinger, en overførsel "fra" EGFL på 107 267,78 EUR for betalingsbevillinger og et ændringsbudget på 900 000,00 EUR til forpligtelses- og betalingsbevillinger. (2) Kun ikke-opdelte bevillinger fremføres til 2016. De tilgængelige forpligtelsesbevillinger til udgifter under direkte forvaltning i budgettet for 2015 udgjorde 66,1 mio. EUR. Der var i 2015 et forpligtet beløb på 64,7 mio. EUR. Resten af disse bevillinger, dvs. 1,4 mio. EUR, bortfaldt. Størstedelen af EGFL's forpligtelsesbevillinger til udgifter under direkte forvaltning fra Kommissionen har været opdelte bevillinger. De automatiske fremførsler til 2016, som kun vedrører ikke-opdelte bevillinger, udgør 13,8 mio. EUR. 2.2.Månedlige betalinger 2.2.1.Månedlige betalinger til medlemsstaterne til delt forvaltning 2.2.1.1.Månedlige betalinger på grundlag af afholdte udgifter I artikel 18, stk. 1, i forordning (EU) nr. 1306/2013 hedder det, at "månedlige betalinger [foretages] af Kommissionen til dækning af de udgifter, som er afholdt af godkendte betalingsorganer i referencemåneden". De månedlige betalinger sker til medlemsstaten senest den tredje arbejdsdag i den anden måned efter den måned, hvor udgifterne er afholdt. De månedlige betalinger er en tilbagebetaling af nettoudgifter (efter fradrag af indtægter), som allerede er effektueret, og som foretages efter månedlige opgørelser, som medlemsstaterne fremsender . Den månedlige bogføring af udgifter og indtægter kontrolleres og korrigeres på grundlag af disse anmeldelser. Disse betalinger bliver endvidere endelige efter Kommissionens kontrol i forbindelse med regnskabsafslutningsproceduren. De udbetalinger, som medlemsstaterne foretog fra den 16. oktober 2014 til den 15. oktober 2015, er omfattet af ordningen med månedlige betalinger.

I regnskabsåret 2015 beløb de samlede månedlige nettobetalinger sig til 43 251 824 819,59 EUR efter fradrag af regnskabsafslutninger og andre korrektioner. 2.2.1.2.Beslutninger om månedlige betalinger for 2015 I regnskabsåret 2015 vedtog Kommissionen tolv beslutninger om månedlige betalinger. Endnu en beslutning om månedlig betaling blev truffet i december 2015 til justering af de allerede fastlagte betalinger til de samlede udgifter, der kan konteres dette år. 3.GENNEMFØRELSE AF EGFL-BUDGETTET FOR 2015 3.1.Udnyttelsen af EGFL-budgetbevillingerne Gennemførelsen af budgettet androg 44 948,1 mio. EUR. Disse udgifter blev finansieret af budgettets oprindelige bevillinger og ved at udnytte de formålsbestemte indtægter til politikområde 05 – Landbrug og udvikling af landdistrikter, som består af hele beløbet på 341,3 mio. EUR, der var fremført fra 2014, og en del af de formålsbestemte indtægter, der var opkrævet i 2015, svarende til 735,2 mio. EUR ud af et samlet beløb på 1 631,6 mio. EUR. Hvad angår politikområde 05 – Landbrug og udvikling af landdistrikter, beløb udgifterne til markedsforanstaltninger sig til 2 666,9 mio. EUR, og udgifterne til direkte støtte beløb sig til 42 168 mio. EUR. Udgifterne til markedsforanstaltninger og direkte støtte oversteg de vedtagne budgetbevillinger, og de blev dels dækket af overførsler af bevillinger fra andre budgetkonti og dels af indtægter, der var formålsbestemt til EGFL-budgettet. Oplysninger om budgetgennemførelsen fordelt på politikområder findes i bilag 3. Bilag 5 viser fordelingen af udgifterne til markedsforanstaltninger, direkte støtte og revision af landbrugsudgifter pr. artikel og pr. medlemsstat. 4.BEMÆRKNINGER ANGÅENDE GENNEMFØRELSEN AF EGFL-BUDGETTET FOR 2015 Her følger en kort kommentar vedrørende de vigtigste sektorer om anvendelsen af bevillingerne fra EGFL-budgettet for 2015 samt de til rådighed stående formålsbestemte indtægter i 2015 baseret på tallene i bilag 3, 4-I og 4-II. 4.1.Kapitel 05 02: Interventioner på landbrugsmarkederne 4.1.1.Introduktion De samlede betalinger for dette kapitel i budgettet for 2015 androg 2 666,9 mio. EUR, og de blev finansieret af de vedtagne budgetbevillinger på 2 343 mio. EUR og af formålsbestemte indtægter på 323,8 mio. EUR. Sidstnævnte blev anvendt til at dække udgifter i sektoren for frugt og grøntsager og i sektoren for mælk og mejeriprodukter (NB: Nærmere oplysninger herom fremgår af punkt 4.1.3 og 4.1.6). Bevillingerne på 54,9 mio. EUR blev overført til andre dele af EGFL-budgettet. Det resterende beløb vedrørende formålsbestemte indtægter i 2015 beløb sig til i alt 199,8 mio. EUR og blev fremført til 2016. På konti, hvor behovene oversteg budgetbevillingerne, blev de ekstra udgifter dækket ved hjælp af overførsler fra andre budgetkonti. På samme måde blev de til rådighed stående bevillinger for markedsforanstaltninger, hvor der var et underforbrug af budgetbevillingerne, overført til andre konti på budgettet med henblik på efter behov at dække yderligere udgifter. 4.1.2.Olivenolie Underforbruget på 2 mio. EUR skyldtes de lidt lavere udgifter i nogle medlemsstater for arbejdsprogrammerne for 2014/2015, som indgår i deres foranstaltninger til kvalitetsforbedring sammenlignet med de planlagte udgifter i budgettet for 2015 for disse programmer. 4.1.3.Frugt og grøntsager I budgettet for 2015 var der samlet afsat disponible bevillinger på 1 305,5 mio. EUR til dækning af behovene for alle foranstaltninger i denne sektor. Budgetmyndigheden vedtog bevillinger på 836,2 mio. EUR, idet den tog hensyn til de anslåede formålsbestemte indtægter i denne sektor, der beløb sig til 469,3 mio. EUR. De udgifter, der er afholdt af medlemsstaterne i 2015, beløb sig til 1 118,6 mio. EUR. Alle de ordninger, der finansieres i henhold til denne artikel, blev ikke udnyttet fuldt ud i forhold til det samlede anslåede behov i budgettet for 2015. Saldoen af de uudnyttede formålsbestemte indtægter på 147 mio. EUR blev fremført til regnskabsåret 2016 for at dække behovene i det pågældende år (NB: Arbejdsdokumentet indeholder flere oplysninger om dette punkt). 4.1.4.Produkter henhørende under vinsektoren Underforbruget på 63,2 mio. EUR sammenlignet med budgetbehovet for 2015 vedrørende nationale støtteprogrammer skyldtes de lidt lavere udgifter i nogle medlemsstater til salgsfremme- og investeringsdelen af deres respektive budgetlofter i budgettet for 2015 for disse programmer.

1.1.1.Salgsfremmende foranstaltninger Hvad angår medlemsstaternes betalinger til salgsfremmende foranstaltninger, skyldtes overforbruget på 2,3 mio. EUR sammenlignet med budgetbehovet for 2015 de højere udgifter, som medlemsstaterne har afholdt til deres salgsfremmende programmer, som er godkendt af Kommissionen, sammenlignet med udgifterne i budgettet for 2015 til disse programmer. Med hensyn til de direkte betalinger, som EU har foretaget, forpligtede Kommissionen bevillinger på omkring 1,2 mio. EUR, hvilket næsten svarede til beløbet i budgettet for 2015 for disse betalinger. 4.1.6.Mælk og mejeriprodukter I budgettet for 2015 var der samlet afsat disponible bevillinger på 131,4 mio. EUR til dækning af behovene for alle foranstaltninger i denne sektor. Budgetmyndigheden vedtog bevillinger på 77,1 mio. EUR, idet den tog hensyn til de anslåede formålsbestemte indtægter i denne budgetartikel, der beløb sig til 54,3 mio. EUR. De udgifter, der er afholdt af medlemsstaterne i 2015, beløb sig til 119,6 mio. EUR. Alle de ordninger, der finansieres i henhold til denne artikel, blev ikke udnyttet fuldt ud i forhold til det samlede anslåede behov i budgettet for 2015. Saldoen af de uudnyttede formålsbestemte indtægter på 52,7 mio. EUR blev fremført til regnskabsåret 2016 for at dække behovene i det pågældende år (NB: Arbejdsdokumentet indeholder flere oplysninger om dette punkt). 4.1.7.Svinekød, æg og fjerkrækød, biavl og andre animalske produkter I budgettet for 2015 var der samlet afsat disponible bevillinger på 40,8 mio. EUR til dækning af behovene for alle foranstaltninger i denne sektor. Medlemsstaternes afholdte udgifter i 2015 androg 44,2 mio. EUR, som blev finansieret både af vedtagne bevillinger på 40,8 mio. EUR og af fremførsler af bevillinger på 3,4 mio. EUR fra andre områder i budgettet for 2015 (NB: Arbejdsdokumentet indeholder flere oplysninger om dette punkt). 4.2.Kapitel 05 03: Direkte støtte De samlede betalinger for dette kapitel i budgettet for 2015 androg 42 168 mio. EUR, og de blev finansieret af de vedtagne budgetbevillinger på 40 561,4 mio. EUR og af formålsbestemte indtægter på 752,7 mio. EUR. Sidstnævnte blev anvendt til at dække afholdte udgifter til enkeltbetalingsordningen (NB: Nærmere oplysninger herom fremgår af punkt 4.2.1). De uudnyttede vedtagne bevillinger beløb sig til 347,2 mio. EUR, hvilket kan ses i forskellen mellem de vedtagne bevillinger på 40 561,4 mio. EUR, som blev brugt til tilbagebetaling til medlemsstaterne, og de oprindeligt vedtagne bevillinger på 40 908,6 mio. EUR, der er afsat på budgettet for 2015. Disse uudnyttede vedtagne bevillinger blev styrket med en overførsel af vedtagne bevillinger på i alt 85,8 mio. EUR fra andre dele af EGFL-budgettet, hvilket gjorde det muligt at genskabe det uudnyttede beløb fra reserven til kriser på 433 mio. EUR, som blev oprettet fra den foreslåede finansdisciplin i 2015, og som blev overført til budgetartikel 05 03 09, så beløbet for den reelt anvendte finansdisciplin på 409,8 mio. EUR kunne fremføres til 2016 som tilbagebetaling til de berørte medlemsstater. Det resterende beløb vedrørende formålsbestemte indtægter i 2015 beløb sig til i alt 696,6 mio. EUR og blev fremført til 2016. På konti, hvor behovene oversteg budgettets vedtagne bevillinger, blev de ekstra udgifter dækket ved hjælp af overførsler af vedtagne bevillinger fra andre budgetkonti eller af formålsbestemte indtægter. På samme måde blev de til rådighed stående bevillinger for direkte betalinger, hvor der var et underforbrug af budgetbevillingerne, overført til andre konti på budgettet med henblik på efter behov at dække yderligere udgifter. 4.2.1.Artikel 05 03 01: Afkoblet direkte støtte De vigtigste ordninger, der finansieres af denne artikels bevillinger, er enkeltbetalingsordningen (SPS), den generelle arealbetalingsordning (SAPS) og den afkoblede direkte støtte i henhold til artikel 68 i Rådets forordning (EF) nr. 73/2009. Alle støtteordninger i denne artikel er betalt uafhængigt af produktion, men på visse betingelser, som f.eks. overholdelse af krydsoverensstemmelse. Budgetbehovet i 2015 for afkoblet direkte støtte androg 38 642 mio. EUR, for hvilke budgetmyndigheden vedtog bevillinger på i alt 37 397 mio. EUR under hensyntagen til de formålsbestemte indtægter til denne sektor på 1 245 mio. EUR. Medlemsstaternes udgifter til alle ordninger i denne artikel beløb sig til 38 293,5 mio. EUR og oversteg dermed de vedtagne bevillinger for 2015 på 37 397 med 896,5 mio. EUR. Sidstnævnte vedtagne udgiftsbeløb blev delvist dækket af overførsler fra andre budgetkonti på i alt 143,8 mio. EUR og delvist af formålsbestemte indtægter på 752,7 mio. EUR (NB: Arbejdsdokumentet indeholder flere oplysninger om dette punkt). 4.2.2.Artikel 05 03 02: Anden direkte støtte Bevillingerne i denne artikel dækker udgifterne til anden direkte støtte, for hvilke medlemsstaterne har valgt at opretholde en begrænset forbindelse mellem udbetalingen af denne støtte og produktionen i en række sektorer, på nøje fastlagte betingelser og inden for veldefinerede rammer med henblik på at undgå, at den pågældende produktion nedlægges. Tretten ordninger finansieres i henhold til denne artikel. Kommissionen havde anslået, at der var behov for bevillinger på i alt 3 078,4 mio. EUR i 2015 til disse ordninger. Medlemsstaterne afholdt udgifter, der androg 3 020,5 mio. EUR (NB: Arbejdsdokumentet indeholder flere oplysninger om dette punkt). 4.2.3.Artikel 05 03 09: Tilbagebetaling af direkte støtte i forbindelse med finansdisciplin Budgetmyndigheden har ikke afsat bevillinger til denne artikel. Artiklen blev oprettet for første gang i regnskabsåret 2014 for at lette indsamlingen af de vedtagne ikke-forpligtede bevillinger, der kun omfattede budgetåret 2014, suppleret af bevillingerne i den uudnyttede reserve til kriser, som skulle fremføres til næste regnskabsår 2015 og finansiere tilbagebetaling af finansdisciplinen vedrørende direkte støtte for kalenderåret 2014 . Ud af beløbet på 868,2 mio. EUR svarende til den anvendte finansdisciplin i regnskabsåret 2014, som blev fremført til budgettet for 2015 til tilbagebetaling, tilbagebetalte medlemsstaterne 854 mio. EUR. Forskellen på 14,2 mio. EUR falder tilbage til budgettet for 2015 til tilbagebetaling til medlemsstaterne via det første ændringsbudget i det følgende regnskabsår (NB: Arbejdsdokumentet indeholder flere oplysninger om dette punkt. Se også punkt 4.2.4 nedenfor). 4.2.4.Artikel 05 03 10: Reserve til kriser i landbruget Bevillingerne i denne artikel er bestemt til at dække udgifter til foranstaltninger, som er nødvendige for at håndtere større kriser, der påvirker landbrugsproduktionen eller -distributionen. Reserven skal oprettes ved i begyndelsen af hvert år at anvende en nedsættelse af den direkte støtte ved hjælp af ordningen for finansiel disciplin i overensstemmelse med artikel 25 og 26 i forordning (EU) nr. 1306/2013 samt artikel 8 i forordning (EU) nr. 1307/2013. Denne reserve må ikke overstige et årligt beløb på 400 mio. EUR (i 2011-priser). I regnskabsåret 2015 var det tilsvarende beløb i reserven til kriser i løbende priser 433 mio. EUR. Reserven blev ikke anvendt i regnskabsåret 2015. For ansøgningsåret 2015 blev finansdisciplinen beregnet udelukkende til oprettelse af krisereserven på 433 mio. EUR. Ved udgangen af regnskabsåret blev vedtagne ikke-forpligtede bevillinger svarende til finansdisciplinens beløb i ansøgningsåret 2015 (under hensyntagen til det uudnyttede beløb i reserven) imidlertid overført til budgetartikel 05 03 09 til fremførsel til det følgende regnskabsår og dermed til finansiering af tilbagebetalingen af finansdisciplinen, som blev pålagt landbrugerne i kalenderåret 2015.

4.3.Kapitel 05 07: Revision af landbrugsudgifter 4.3.1.Artikel 05 07 01: Kontrol med landbrugsudgifter Denne artikel vedrører de foranstaltninger, der er truffet for at styrke midlerne til kontrol på stedet og til at forbedre verifikationssystemerne med henblik på at begrænse risikoen for svig og uregelmæssigheder til skade for Unionens budget. Den omfatter også de udgifter, der kan være nødvendige for at finansiere eventuelle regnskabsmæssige og efterprøvende korrektioner til fordel for medlemsstaterne (NB: Arbejdsdokumentet indeholder flere oplysninger om dette punkt). 4.3.2.Artikel 05 07 02: Bilæggelse af tvister Bevillingerne i denne artikel er bestemt til at dække omkostninger, som Kommissionen kan holdes ansvarlig for ved afgørelse truffet af en domstol, herunder krav om skadeserstatning og renter. Den 27. september 2012 afsagde Den Europæiske Unions Domstol sin dom i de forenede sager C-113/10, C-147/10 og C-234/10 (Jüllich-II-dommen). I budgettet for 2015 var der afsat bevillinger på 60,5 mio. EUR til betaling af udligningsrenter til operatører i henhold til denne dom. Medlemsstaterne afholdt og anmeldte udgifter på ca. 1,7 mio. EUR for disse betalinger. Derfor blev bevillinger på 58,8 mio. EUR overført fra andre konti på budgettet for 2015 med henblik på at finansiere behovet for disse konti. 5.GENNEMFØRELSE AF FORMÅLSBESTEMTE INDTÆGTER 5.1.Formålsbestemte indtægter til EGFL De formålsbestemte indtægter, der reelt blev fremført fra 2014 til 2015, androg 341,3 mio. EUR og er anvendt fuldt ud til finansiering af udgifter i regnskabsåret 2015 i henhold til artikel 14 i finansforordningen. Som det fremgår af bilag 4-II, omfattede dette beløb udgifter på 280,6 mio. EUR til producentorganisationernes driftsfonde og andre foranstaltninger (midlertidige ekstraordinære foranstaltninger) i frugt- og grøntsagssektoren, på 11 mio. EUR til oplagringsforanstaltninger for skummetmælkspulver og smør samt andre foranstaltninger (midlertidige ekstraordinære foranstaltninger) i sektoren for mælk og mejeriprodukter, og på 49,7 mio. EUR til enkeltbetalingsordningen. Hvad de i 2015 indbetalte formålsbestemte indtægter angår, fremgår det af bilag 4-I, at disse indtægter androg 1 631,6 mio. EUR, og at de stammede fra følgende: –Korrektioner som følge af proceduren for den efterprøvende regnskabsafslutning på i alt 1 066,6 mio. EUR. –Indtægter fra uregelmæssigheder på i alt 155,5 mio. EUR. –Indbetalte mælkeafgiftsbeløb, der androg 409,6 mio. EUR. De formålsbestemte indtægter i 2015 blev anvendt til at dække udgifter til følgende foranstaltninger: –30,7 mio. EUR til ekstraordinære støtteforanstaltninger til ikke-medlemmer af producentorganisationer under andre foranstaltninger i sektoren for frugt og grøntsager –0,2 og 0,9 mio. EUR til oplagringsforanstaltninger for skummetmælkspulver og for smør og fløde i sektoren for mælk og mejeriprodukter –0,5 mio. EUR til ekstraordinære støtteforanstaltninger til mælkeproducenter og til privat oplagring af visse oste under andre foranstaltninger i sektoren for mælk og mejeriprodukter –703 mio. EUR til enkeltbetalingsordningen (direkte støtte). Det resterende beløb vedrørende formålsbestemte indtægter i 2015 på i alt 896,4 mio. EUR blev automatisk fremført til budgettet for 2016 til finansiering af behovene i 2015. Nærmere oplysninger herom kan ses i bilag 4-I og 4-II. 6.FORDELING EFTER UDGIFTSTYPE